La Bullonera

La Bullonera estió un dugo activo sobre tot en os anyos 1970 que destacaba fendo canción protesta con versions de cancions folkloricas populars y unas letras cargadas d'ironía. O suyo nombre inicial yera Vientos del Pueblo, pero dimpués de bel cambio o nuclio formau por Javier Mestre y l'alcorisano Eduardo Paz quedoron como un dugo que prenió a palabra aragonesa bullonera como nombre.

O 6 de marzo de 1973 La Bullonera partició en a "1ª Semana de Cultura Aragonesa" fendo un recital de canción en o que actuoron por primera vegada chuntos collas y solistas de tot Aragón a més de La Bullonera: Tomàs Bosque, José Antonio Labordeta, Joaquín Carbonell y Renaixer. Estió o precedent d'un fenomeno d'atras actuacions conchuntas por tot Aragón y un treballo conchunto més comunitario d'os cantautors aragoneses.

O 9 de mayo de 1976 La Bullonera representó chunto con Labordeta a Aragón en o "Festival de los Pueblos Ibericos".

Dimpués d'o suyo disco Punto, de 1980 o dugo se deseparó, encara que en ocasions "La Bullonera" ha tornau a actuar y gravar cancions nuevas.

 Discografía 
 1976: La Bullonera.
 1977: La Bullonera 2.
 1979: La Bullonera 3.
 1980: La Bullonera. Punto.
 1983: Del folklore aragonés: homenaje a Arnaudas.
 2003: La Bullonera: Discografía básica.

 Vinclos externos 
  Vidio con a canción Venimos simplemente a trabajar
  Vidio con a Canción de la esperanza unida
  Vidio con a Jota de la libertad

Categoría:Grupos de musica d'Aragón
Categoría:Cantautors d'Aragón